和登山城望京邑
作者：宋祁
朝代：宋

paragraphs: 子牟懷魏闕，陳咸思帝城。
他鄉豈不美，吾土樂所生。
況復撫凋節，憑高懷上京。
山川不可見，葱鬰凝神縣。
紫氣抱關迴，玉斗侵城轉。
負羽長楊獵，撞鐘平樂宴。
高冠照華蟬，英俊皆比肩。
朝奏主父牘，夜召賈生賢。
五侯交薦幣，諸公亟爲言。
我生流離極，十年悲去國。
葉願洛陽飛，魚寧武昌食。
當棄關下符，一對危言策。